CELEX: 62017CA0480
Language: sk
Date: 2018-12-06 00:00:00
Title: Vec C-480/17: Rozsudok Súdneho dvora (desiata komora) zo 6. decembra 2018 (návrh na začatie prejudiciálneho konania, ktorý podal Finanzgericht Köln – Nemecko) – Frank Montag/Finanzamt Köln-Mitte (Návrh na začatie prejudiciálneho konania — Sloboda usadiť sa — Priame dane — Daň z príjmov — Odpočítanie príspevkov vyplatených profesijnej organizácii dôchodkového zabezpečenia a na súkromné dôchodkové poistenie — Vylúčenie pre nerezidentov)

4.2.2019   
            
            
               SK
            
            
               Úradný vestník Európskej únie
            
            
               C 44/3
            
         
      Rozsudok Súdneho dvora (desiata komora) zo 6. decembra 2018 (návrh na začatie prejudiciálneho konania, ktorý podal Finanzgericht Köln – Nemecko) – Frank Montag/Finanzamt Köln-Mitte
      (Vec C-480/17) (1)
      
      ((Návrh na začatie prejudiciálneho konania - Sloboda usadiť sa - Priame dane - Daň z príjmov - Odpočítanie príspevkov vyplatených profesijnej organizácii dôchodkového zabezpečenia a na súkromné dôchodkové poistenie - Vylúčenie pre nerezidentov))
      (2019/C 44/04)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Finanzgericht Köln
      
         Účastníci konania pred vnútroštátnym súdom
      
      
         Žalobca: Frank Montag
      
         Žalovaný: Finanzamt Köln-Mitte
      
         Výrok rozsudku
      
      Článok 49 ZFEÚ sa má vykladať v tom zmysle, že bráni tomu, aby taká právna úprava členského štátu, o akú ide vo veci samej, podľa ktorej daňovník nerezident, ktorý podlieha v tomto členskom štáte dani z príjmu v rámci obmedzenej daňovej povinnosti, si nemôže odpočítať od základu dane z príjmu sumu povinných príspevkov platených profesijnej organizácii sociálneho zabezpečenia v pomernej miere k podielu príjmov podliehajúcich zdaneniu v tomto členskom štáte, aj keď tieto príjmy priamo súvisia s činnosťou, z ktorej vznikol tento príjem, zatiaľ čo daňovník rezident, ktorý podlieha dani z príjmu v rámci neobmedzenej daňovej povinnosti, môže odpočítať tieto príspevky zo základu dane z príjmov, a to v rámci obmedzení stanovených vo vnútroštátnom práve.
      Článok 49 ZFEÚ sa má vykladať v tom zmysle, že nebráni takej právnej úprave členského štátu, o akú ide vo veci samej, podľa ktorej si daňovník nerezident, ktorý podlieha v tomto členskom štáte dani z príjmu v rámci obmedzenej daňovej povinnosti, nemôže odpočítať od základu dane z príjmu doplnkové príspevky zaplatené profesijnej organizácii sociálneho zabezpečenia, ako aj príspevky na súkromné dôchodkové poistenie, zatiaľ čo daňovník rezident, ktorý podlieha dani z príjmu v rámci neobmedzenej daňovej povinnosti, si môže odpočítať tieto príspevky zo základu dane z príjmov, a to v rámci obmedzení stanovených vo vnútroštátnom práve.
      
         (1)  Ú. v. EÚ C 382, 13.11.2017.